Komisijas skaidrojums
Latvijas Universitātes Matemātikas un informātikas institūta (LU MII) iepirkuma komisija atklātā konkursa “Serveru un portatīvo datoru” (id.nr. LU MII 2026/07) ietvaros no potenciālā pretendenta ir saņēmusi šādus jautājumus par 1.daļas tehniskās specifikācijas prasībām:
Iepirkuma tehniskās specifikācijas 1. punktā "Procesora un GPU komplekts" noteikts:
"Nvidia GH200 NVL2 vai veiktspējas ziņā ekvivalents CPU un GPU karšu komplekts. CPU un GPU savā starpā savienoti ar NVLink. Komplekta kopējā atmiņa - 288GB HBM3e un 960GB LPDDR5X. Deklarētā veiktspēja - FP8 Tensor Core - 7,916 teraFLOPS with sparsity. Atbalsta CUDA."
Savukārt tehniskās specifikācijas 6. punktā "Korpuss" noteikts:
"Ne lielāks par 2U, montējams 19” statnē. Gaisa dzese. Komplektā sliedes ievietošanai serveru statnē."
Lūdzam precizēt:
1. Vai Pasūtītājs pieļauj tāda CPU un GPU komplekta piedāvāšanu, kas ir veiktspējas ziņā ekvivalents vai pārāks par 1. punktā noteikto NVIDIA GH200 NVL2 risinājumu, bet kura realizācijā tiek izmantots atšķirīgs dzesēšanas risinājums nekā 6. punktā noteiktais gaisa dzesēšanas risinājums? 
1. Vai 6. punktā noteiktā prasība par gaisa dzesēšanas risinājumu ir uzskatāma par obligātu tehnisko prasību, kurai jāatbilst visiem piedāvātajiem risinājumiem arī gadījumā, ja tirgū pieejamais tehniski ekvivalents vai pārāks NVIDIA risinājums tiek piedāvāts ar alternatīvu dzesēšanas risinājumu?
Komisija sniedz šādu skaidrojumu:
Atbilde uz 1.jautājumu: Pasūtītājs pieļauj tāda CPU un GPU komplekta piedāvāšanu, kas ir veiktspējas ziņā ekvivalents vai pārāks par tehniskās specifikācijas 1. punktā noteikto NVIDIA GH200 NVL2 risinājumu, tai skaitā darboties ar jebkuru programmatūru, kas spēj darboties ar tehniskajā specifikācijā minēto GPU. Dzesēšanas risinājuma noteikums par gaisa dzesi attiecas uz servera korpusu.
Atbilde uz 2.jautājumu: Tehniskās specifikācijas 6. punktā izteiktā prasība par gaisa dzesi attiecas uz servera korpusu. Ar to tiek saprasts, ka serveri jāvar darbināt serveru statnē, kas tiek dzesēta ar gaisu, un nav nepieciešami kādi papildu šķidrās dzesēšanas bloki. Šis punkts neierobežo servera iekšienē izmantot dažādus dzesēšanas risinājumus.
Komisija vērš uzmanību, ka tehniskajā specifikācijā norādītās prasības ir pretendentu piedāvātā preču kvalitātes minimālās prasības. Pretendentam ir tiesības piedāvāt preces ar augstākiem un kvalitatīvākiem parametriem, taču piedāvājumam ir obligāti jānodrošina atbilstība visām Tehniskajā specifikācijā noteiktajām prasībām.

